《依韵和无阳杨令九日羊川乡同小饮之作》
宋代·黄庶

青帘白屋得新醅，坐待村童买果回。
旋撚野花为泛菊，更寻山路作登台。
世途已把灰已死，樽酒聊同笑口开。
多谢晚禽知客意，歌吟来往劝余杯。

作者简介：宋洪州分宁人，字亚父。黄湜子。仁宗庆历二年进士。历佐一府三州，皆为从事。后摄知康州。工诗。有《伐檀集》。